የኮሮና ቫይረስ የሩሲያ ምርጫ እንዲራዘም ምክንያት ሆነ፡፡
ባሕር ዳር፡ መጋቢት 16/2012 ዓ.ም (አብመድ) የኮሮና ቫይረስ በመጪው ሚያዝያ 14 ቀን 2012 ዓ.ም ሊካሄድ የነበረውን የሩሲያ ምርጫ እንዲራዘም አድርጎታል፡፡ ፕሬዝዳንት ፑቲን በስልጣናቸው ለመቀጠል የሕገ መንግሥት ማሻሻያ ለማድረግ ያቀዱት የድምጽ መስጫ ጊዜም ተራዝሟል፤ ይህንን ተከትሎም ቫይረሱን ተቆጣጥሮ ምርጫ ማካሄድ የሚቻልበት ሁኔታ እስኪፈጠር ፕሬዝዳንቱ በስልጣን ይቆያሉ ተብሏል፡፡የመራዘሙን ጉዳይ ፓርላማውና የሕገ መንግሥታዊ ፍርድ ቤቱ ማጽደቃቸውም ታውቋል፡፡ ፑቲንን በበጎ ጎን የማያዩ ምዕራባውያን በኮሮና ቫይረስ ምክንያት ፑቲን በስልጣን መቀጠላቸው እንዳበሳጫቸው እየተዘገበ ነው፡፡ ቢቢሲ በዘገባው ከኮሮና ቫይረስ በላይ የፑቲን የስልጣን ዘመን ባሳሰበው መልኩ ‘‘አራት ዙር በፕሬዝበሩሲያ ዛሬ ብቻ 163 የኮሮና ቫይረስ ያለባቸው ሰዎች ተገኝተዋል፤ አጠቃላይ በሀገሪቱ በኮሮና ቫይረስ የተያዙ ሰዎች ቁጥር 658 ደርሷል፤ የአንድ ሰው ሕይወትም አልፏል፡፡ ይህንን የጤና ስጋት የተመለከቱት ፕሬዝዳንት ቭላድሚር ፑቲን በንግግራቸው ‘‘ፍጹም ቀዳሚ አጀንዳችን የሰዎች ጤናና የሕይወት ደኅንነት ነው፤ ስለሆነም እኔ የማምነው ምርጫው ላልተወሰነ ጊዜ እንዲራዘም ነው’’ ብለዋል፡፡የቫይረሱን ስርጭት ለመግታት በቀጣዩም ሣምንት እንቅስቃሴዎች እንደማይኖሩ ነው ፕሬዝዳንቱ የተናገሩት፡፡ እንደ ቢቢሲ ዘገባ ከሀገሪቱ የቆዳ ስፋት አንጻር የቫይረሱን ስርጭት መቆጣጠር ከባድ እንደሚሆን የተናሩት ፕሬዝዳንቱ የሀገሪቱን ምጣኔ ሀብት የሚፈትን እንደሆነም ተናግረዋል፡፡
ፑቲን በንግግራቸው ሠራተኞች ከሥራ ውጭ ሆነው በቤታቸው ቢቀመጡም ተገቢው ደመወዝ እንደሚከፈላቸው አስታውቀዋል፤ ሥራ ለሌላቸውና ማኅበራዊ ድጋፍ ለሚሹ ሁሉ ዕርዳታ እንደሚደረግም አስታውቀዋል፡፡
በአብርሃም በዕውቀት